ระเบียบคณะกรรมการกำกับกิจการพลังงานระเบียบคณะกรรมการกำกับกิจการพลังงานว่าด้วยการนำเงินส่งคลังเป็นรายได้แผ่นดินและหักรายจ่ายสำหรับการดำเนินงานและภาระต่าง ๆที่เหมาะสมของสำนักงานคณะกรรมการกำกับกิจการพลังงานพ.ศ. ๒๕๕๖[๑] โดยที่เป็นการสมควรปรับปรุงการนำส่งรายได้แผ่นดินและหักรายจ่ายสำหรับการดำเนินงานและภาระต่างๆ ที่เหมาะสมของสำนักงานคณะกรรมการกำกับกิจการพลังงานให้มีความเหมาะสมกับการดำเนินงานอาศัยอำนาจตามความในมาตรา ๓๓ (๗) และมาตรา ๔๐แห่งพระราชบัญญัติการประกอบกิจการพลังงาน พ.ศ. ๒๕๕๐อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๔๑ มาตรา ๔๒ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย คณะกรรมการกำกับกิจการพลังงานจึงออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการกำกับกิจการพลังงานว่าด้วยการนำเงินส่งคลังเป็นรายได้แผ่นดินและหักรายจ่ายสำหรับการดำเนินงานและภาระต่างๆ ที่เหมาะสมของสำนักงานคณะกรรมการกำกับกิจการพลังงาน พ.ศ. ๒๕๕๖ข้อ ๒ ระเบียบนี้ให้ใช้บังคับตั้งแต่วันถัดจากวันประกาศเป็นต้นไปข้อ ๓ ให้ยกเลิก(๑) ระเบียบคณะกรรมการกำกับกิจการพลังงานว่าด้วยการนำส่งรายได้แผ่นดินและหักรายจ่ายสำหรับการดำเนินงาน และภาระต่าง ๆที่เหมาะสมของสำนักงานคณะกรรมการกำกับกิจการพลังงาน พ.ศ. ๒๕๕๑(๒) ระเบียบคณะกรรมการกำกับกิจการพลังงานว่าด้วยการนำส่งรายได้แผ่นดินและหักรายจ่ายสำหรับการดำเนินงาน และภาระต่าง ๆที่เหมาะสมของสำนักงานคณะกรรมการกำกับกิจการพลังงาน (ฉบับที่ ๒) พ.ศ. ๒๕๕๓ข้อ ๔ ในระเบียบนี้คณะกรรมการ หมายความว่าคณะกรรมการกำกับกิจการพลังงานประธานกรรมการ หมายความว่าประธานกรรมการกำกับกิจการพลังงานเลขาธิการ หมายความว่าเลขาธิการสำนักงานคณะกรรมการกำกับกิจการพลังงานสำนักงาน หมายความว่าสำนักงานคณะกรรมการกำกับกิจการพลังงานผู้สอบบัญชี หมายความว่าสำนักงานการตรวจเงินแผ่นดินหรือบุคคลภายนอกตามที่คณะกรรมการแต่งตั้งด้วยความเห็นชอบของสำนักงานการตรวจเงินแผ่นดินให้เป็นผู้สอบบัญชีปีงบประมาณ หมายความว่าระยะเวลาตั้งแต่วันที่ ๑ ตุลาคม ของปีหนึ่งถึงวันที่ ๓๐ กันยายน ปีถัดไป พ.ศ.ที่ถัดไป นั้น เป็นชื่อสำหรับปีงบประมาณ นั้นงบประมาณรายจ่าย หมายความว่าจำนวนเงินอย่างสูงที่อนุญาตให้จ่ายหรือก่อหนี้ผูกพันได้ตามวัตถุประสงค์และระยะเวลาที่กำหนดจากรายได้ หรือทรัพย์สินของสำนักงานภาระต่าง ๆ ที่เหมาะสม หมายความว่ารายจ่ายที่คณะกรรมการ หรือสำนักงานต้องจ่ายตามภาระที่เกิดขึ้นหรืออาจจะเกิดขึ้นจากการดำเนินงานตามความเหมาะสมและจำเป็นโดยความเห็นชอบของคณะกรรมการข้อ ๕ ให้ประธานกรรมการกำกับกิจการพลังงานรักษาการตามระเบียบนี้และให้มีอำนาจวินิจฉัยตีความปัญหาเกี่ยวกับการปฏิบัติตามระเบียบนี้หมวด ๑การหักรายรับจ่ายขาด ข้อ ๖ ให้สำนักงานจ่ายและหักรายรับเป็นค่าใช้จ่ายตามแผนการดำเนินงานแผนงบประมาณรายจ่ายประจำปีที่ผ่านความเห็นชอบจากคณะรัฐมนตรีแล้วและในปีงบประมาณใด คณะรัฐมนตรียังมิได้ให้ความเห็นชอบแผนการดำเนินงานให้ใช้งบประมาณรายจ่ายประจำปีเท่ากับปีที่ล่วงแล้วไปพลางก่อนตามจำแนกประเภทรายจ่ายที่สำนักงานกำหนดข้อ ๗ ให้สำนักงานหักค่าภาระต่าง ๆที่เหมาะสมก่อนนำเงินส่งคลังเป็นรายได้แผ่นดิน ดังต่อไปนี้(๑) หนี้ผูกพันที่สำนักงานได้ก่อหนี้ผูกพันไว้ก่อนสิ้นปีงบประมาณโดยการซื้อ การจ้าง การจ้างที่ปรึกษา หรือการเช่าทรัพย์สิน ฯลฯ ที่มีใบสั่งซื้อหรือใบสั่งจ้าง หรือสัญญา หรือข้อตกลง และไม่สามารถจ่ายเงินชำระหนี้ได้ทันสิ้นปีงบประมาณให้ถือว่าใบสั่งซื้อ หรือใบสั่งจ้าง หรือสัญญา หรือข้อตกลงที่ได้จัดทำ เป็นเอกสารขอกันเงินไว้เบิกเหลื่อมปีได้ต่อไปอีกจนกว่าจะสิ้นสุดสัญญาทั้งนี้ให้เลขาธิการรวบรวมจัดทำรายงานเสนอคณะกรรมการทราบภายหลังสิ้นปีงบประมาณ(๒) รายจ่ายที่ยังไม่ได้ก่อหนี้ผูกพันแต่มีความจำเป็นจะต้องเก็บเงินไว้จ่ายหลังสิ้นปีงบประมาณอีกและได้ขอกันเงินไว้เบิกเหลื่อมปีแล้วทั้งนี้ให้เลขาธิการจัดทำแผนรายจ่ายเสนอคณะกรรมการเพื่อขออนุมัติกันเงินไว้เบิกเหลื่อมปีอย่างช้าก่อนวันทำการสุดท้ายของปีงบประมาณ(๓) ภาระจำเป็นอื่น ที่คณะกรรมการเห็นชอบหมวด ๒การนำเงินส่งคลังเป็นรายได้แผ่นดิน ข้อ ๘ เงินที่ได้รับตามมาตรา๔๐ (๑) (๒) หรือ (๔) แห่งพระราชบัญญัติการประกอบกิจการพลังงาน พ.ศ. ๒๕๕๐ถ้าไม่ได้จ่ายหรือจ่ายไม่หมด และหักค่าภาระต่าง ๆ ที่เหมาะสมและจำเป็นแล้วในปีงบประมาณหนึ่ง ๆ หากมีเงินเหลือเท่าใดให้นำส่งคลังเป็นรายได้แผ่นดินภายใน ๔๕วัน นับจากวันที่ผู้สอบบัญชีรับรองรายงานงบการเงินของสำนักงานแต่หากผู้สอบบัญชีไม่สามารถรับรองรายงานงบการเงินของปีงบประมาณที่ล่วงมาแล้วได้ทันให้สำนักงานดำเนินการนำเงินส่งคลังเป็นรายได้แผ่นดินให้แล้วเสร็จภายในปีงบประมาณนั้นด้วยจำนวนเงินที่ปรากฏตามรายงานงบการเงินก่อนผู้สอบบัญชีรับรอง ทั้งนี้ในระหว่างที่รอการนำเงินส่งคลังเป็นรายได้แผ่นดินสำนักงานจะขอเบิกเงินไปทดรองจ่ายเพื่อเป็นค่าใช้จ่ายในปีงบประมาณนั้นไปพลางก่อนก็ได้กรณีการขอเบิกเงินไปทดรองจ่ายตามความในวรรคแรกหากมีเงินไม่เพียงพอในการใช้จ่าย ให้เลขาธิการพิจารณานำเงินที่กันไว้เหลื่อมปีงบประมาณซึ่งยังไม่ถึงกำหนดชำระมาทดรองจ่ายเพื่อเป็นค่าใช้จ่ายได้ตามความเหมาะสมและจำเป็นเมื่อสำนักงานเบิกเงินไปทดรองจ่ายตามวรรคหนึ่งและวรรคสองแล้วหากมีรายได้เพียงพอ ให้ชำระคืนเงินทดรองจ่ายนั้นโดยเร็วข้อ ๙ กรณีที่สำนักงานนำเงินส่งคลังเป็นรายได้แผ่นดินก่อนวันที่ผู้สอบบัญชีรับรองรายงานงบการเงินและหากปรากฏในภายหลังว่าจำนวนเงินที่นำส่งสูงกว่าหรือต่ำกว่าจำนวนเงินที่ผู้สอบบัญชีรับรองให้สำนักงานปรับลดหรือนำเงินส่งคลังเป็นรายได้แผ่นดินเพิ่มเติม แล้วแต่กรณีในปีงบประมาณถัดไป โดยการปรับยอดเงินที่จะนำส่งคลังเป็นรายได้แผ่นดินของปีงบประมาณถัดไปด้วยจำนวนเงินนั้นสำหรับค่าภาระต่าง ๆ ที่สำนักงานหักไว้ตามข้อ ๗หากมีเงินเหลือจำนวนเท่าใดภายหลังดำเนินการเสร็จสิ้นแล้วให้นำเงินส่งคลังเป็นรายได้แผ่นดินเพิ่มเติมข้อ ๑๐ ให้เลขาธิการหรือผู้ที่ได้รับมอบหมายเป็นผู้นำเงินส่งคลังเป็นรายได้แผ่นดินข้อ ๑๑ วิธีการนำเงินส่งคลังเป็นรายได้แผ่นดินให้สำนักงานจัดทำใบนำฝาก พร้อมทั้งนำเงินสด เช็ค ดร๊าฟท์ ตั๋วแลกเงิน และอื่น ๆฝากเข้าบัญชีเงินฝากธนาคารของกรมบัญชีกลาง โดยปฏิบัติตามวิธีการที่กระทรวงการคลังกำหนดหมวด ๓การรายงาน ข้อ ๑๒ เมื่อสำนักงานได้หักรายจ่ายสำหรับการดำเนินงานและค่าภาระต่าง ๆ ที่เหมาะสมแล้ว ให้แจ้งกรมบัญชีกลางและส่งสำเนาการแจ้งดังกล่าวให้สำนักงานการตรวจเงินแผ่นดินทราบโดยเร็ว โดยอย่างน้อยต้องมีรายงานดังนี้(๑) รายงานแสดงฐานะการเงิน(๒) รายงานแสดงผลการดำเนินงาน(๓) รายงานการรับ - จ่ายเงินประกาศณ วันที่ ๒๑ ตุลาคม พ.ศ. ๒๕๕๖ดิเรก ลาวัณย์ศิริประธานกรรมการกำกับกิจการพลังงานปริยานุช/ผู้จัดทำ๒๒ พฤศจิกายน๒๕๕๖อุษมล/ผู้ตรวจ๓ ธันวาคม ๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๖๑ ง/หน้า ๓/๒๐ พฤศจิกายน ๒๕๕๖